**УТВЪРДИЛ:………………**

 **КМЕТ ВЯРА ЦЕРОВСКА**

ДОКУМЕНТАЦИЯ

**ЗА**

### за участие в процедура, чрез провеждане на публично състезание,

### по Закона за обществените поръчки (ЗОП) с предмет:

### „Изготвяне на инвестиционни проекти „План за безопасност и здраве“ и „План за управление на строителни отпадъци“ за общински обекти.

Съгласувал:

Инж. Богомил Алексов

/Директор Дирекция „СИЕ“/

Съгласувал:

Галина Ганчева

/Началник отдел „ОП“/

Съгласувал:

Габриела Тупанкова

/главен експерт отдел „СИ“/

Изготвил:

Сашка Василева

/младши експерт в дирекция „СИЕ“/

Изготвил:

Розалина Николова

/старши юрисконсулт отдел „ОП“/

**ПЕРНИК 2018**

 **УТВЪРДИЛ:………………**

 **КМЕТ ВЯРА ЦЕРОВСКА**

ДОКУМЕНТАЦИЯ

**ЗА**

### за участие в процедура, чрез провеждане на публично състезание,

### по Закона за обществените поръчки (ЗОП) с предмет:

### „Изготвяне на инвестиционни проекти „План за безопасност и здраве“ и „План за управление на строителни отпадъци“ за общински обекти.

**ПЕРНИК 2018**

### С Ъ Д Ъ Р Ж А Н И Е

|  |
| --- |
| ЧАСТ 1. РЕШЕНИЕ И ОБЯВЛЕНИЕ ЗА ОБЩЕСТВЕНА ПОРЪЧКА |
| ЧАСТ 2. ТЕХНИЧЕСКА СПЕЦИФИКАЦИЯ: |
| ЧАСТ 3. УКАЗАНИЯ ЗА УЧАСТИЕ И ПОДГОТОВКА НА ОФЕРТИТЕ В ОБЩЕСТВЕНА ПОРЪЧКА  |
| ЧАСТ 4. ПРИЛОЖЕНИЯ ЗА УЧАСТИЕ В ПРОЦЕДУРАТА |
| Опис на представените документи |
| Единен европейски документ за обществени поръчки (ЕЕДОП) |
|  Декларация за съгласие с клаузите на приложения проект на договор |
|  Декларация за срока на валидност на офертата |
|  Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд и изискването за минимална цена на труда |
| Предложение за изпълнение на поръчката  |
| Ценово предложение  |
| Проект на договор  |
| ЧАСТ 5. ПРИЛОЖЕНИЯ ЗА СКЛЮЧВАНЕ НА ДОГОВОР |
| Списък на услугите, които е с предмет и обем, идентични или сходни с тези на настоящата обществена поръчка, изпълнено през последните 3 години, считано от датата на подаване на офертата |
| Списък с имената на проектантски екип, който ще бъде ангажиран в изпълнението на поръчката |

Община Перник, с адрес: ПК 2300 гр. Перник, пл. Св. Иван Рилски № 1А и на основание Решение № …./………….2018 г. на Кмета на Община Перник за откриване на процедура, чрез провеждане на публично състезание, в качеството му на Възложител, съгласно чл. 5, ал. 2, т. 9 от ЗОП приканва всички заинтересовани лица за участие в процедура, чрез провеждане на публично състезание по реда на Глава ХХV, Раздел II, във връзка с чл. 20, ал. 2, т. 2 от ЗОП, за възлагане на обществена поръчка, с предмет:

### „Изготвяне на инвестиционни проекти „План за безопасност и здраве“ и „План за управление на строителни отпадъци“ за общински обекти.

Настоящата документация ще Ви помогне да се запознаете с условията и да подготвите своите оферти за участие в тази процедура съгласно Закона за обществените поръчки (ЗОП) и Правилника за прилагане на Закона за обществените поръчки (ППЗОП). Участниците в процедурата следва да прегледат и да се съобразят с всички указания, образци, условия и изисквания, посочени в настоящата Документация.

Офертите на участниците ще се приемат в Деловодството на Община Перник, с адрес: ПК 2300 гр. Перник, пл. Св. Иван Рилски № 1А , в срок, съгласно обявлението за обществена поръчка.

По отношение на неописаните обстоятелствено елементи от документацията, пряко приложение намират разпоредбите на Закона за обществените поръчки, Правилника за прилагане на Закона за обществените поръчки и другите нормативни и поднормативни актове, относими към предмета и обектите на настоящата обществена поръчка.

**МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА**

Съгласно разпоредбата на чл. 20, ал. 2, т. 2 от ЗОП, когато планираната за провеждане поръчка за услуги е на стойност равна или по-висока от 70 000 лв. до без вкл. ДДС, Възложителят провежда някоя от предвидените в чл. 18, ал. 1, т. 12 или т. 13 на ЗОП процедури. В настоящият случай, прогнозната стойност на обществената поръчка за услуги е в размер 20 000 лв.(двадесет хиляди лева) без ДДС или 24 000лв. (двадесет и четири хиляди лева) с ДДС, но тъй като през последните дванадесет месеца Община Перник е обявила и възложила поръчки с идентичен или сходен предмет, които сумарно превишават прага на процедурата по чл. 20 ал. 3 т. 2 от ЗОП, възложителят взема решение да обяви обществена поръчка чрез провеждане на публично състезание, за да избегне нарушаване на ЗОП чрез разделяне на обществените поръчки. Предвид обстоятелството, че естеството на услугата позволява достатъчно точно да се определи техническата спецификация, за възложителя не са налице основания да прилага друг вид процедура, освен избраната, която в най-голяма степен гарантира публичност, прозрачност при разходването на финансовите средства, като се защити обществения интерес и едновременно с това – да се насърчи конкуренцията, като се създадат равни условия за участие на висички заинтересовани лица

Обект на настоящата обществена поръчка е „услуга” по смисъла на чл. 3, ал. 1, т. 3 от ЗОП. а именно: предоставяне на услуги.

**ПРОГНОЗНА СТОЙНОСТ НА ПОРЪЧКАТА:**

Общата прогнозната стойност на обществената поръчка е 20 000 лв.(двадесет хиляди лева) без ДДС или 24 000лв. (двадесет и четири хиляди лева) с ДДС

При определяне на цената за изпълнение, участникът трябва да включи всички разходи, свързани с качественото изпълнение на поръчката съгласно техническата спецификация.

**Техническа спецификация**

изготвяне на ПУСо и пбз за общински обекти

**I. Предмет:**

Изготвяне на ПУСО и ПБЗ за Общински обекти

**II. Прогнозна стойност и срок на поръчката**

 Прогнозната стойност на процедурата без ДДС е 20 000,00 лв., за срок на изпълнение 3/три/ години.

**ІІІ. Обект на поръчката и място на изпълнение** – обекти на територията на Община Перник

**ІV. Кратко описание на обекта и обема на поръчката:**

В изпълнение на разпоредбите на чл. 156б, (1) от ЗУТ, Община Перник обявява настоящата обществена поръчка с обхват изготвянето на „План за безопасност и здраве“ (ПБЗ) и „План за управление на строителни отпадъци“ (ПУСО) за общински обекти. Предмет на поръчката е изготвяне на ПБЗ и ПУСО преди откриване на строителна площадка и/или преди започване на дейности по изграждане или премахване на строежи или при основен и текущ ремонт. Изпълнителя следва да разграничи и специализира следните видовете ПБЗ и ПУСО:

- новостроящи се сгради на територията на Община Перник;

- основен и текущ ремонт на територията на Община Перник;

- премахване на незаконно изградени и/или опасни сгради или части от тях на територията на Община Перник.

**V. Възлагане и приемане на услугата.**

Възлагането ще става с възлагателно писмо до изпълнителя за всеки отделен обект с ясни и точни указания какви видове дейности ще се изпълняват, техните количества и необходимите изисквания съгласно техническата спецификация, неразделна част от договора.

Приемането на изготвените проекти ще се извършва чрез приемо – предавателен протокол между изпълнителя и представител на възложителя. При констатиране на пропуски от страна на изпълнителя при изготвяне на съответните проекти се съставя двустранен протокол, в който се упоменават пропуските и забележките.

**VI.Минимални изисквания към проектантския екип**

1.Минимални изисквания към проектантите , изготвящи проекта по част „ПБЗ“:

1. Опит на участника – Участникът трябва да докаже опит в проектирането на:

- проект/проекти за новостроящи се сгради/съоръжения през последните пет години (считано от датата на подаване на офертата) ;

- проект/проекти за ремонт на съществуващи сгради/ съоръжения през последните пет години (считано от датата на подаване на офертата) ;

- проект/проекти за разрушаване на съществуващи сгради/ съоръжения през последните пет години (считано от датата на подаване на офертата) ;

2.Проектантът да бъде с висше образование , образователно-квалификационна степен магистър/бакалавър или еквивалент, инженер със спец. ТС , ССС или еквивалент с опит по специалността мин. 5 г. и удостоверение от КИИП за ППП или правоспособно лице с квалификация, професионален опит и техническа компетентност в областта на проектирането, строителството и безопасното и здравословно изпълнение на СМР, доказани съответно с диплома, лицензи, удостоверения и др;

3.Удостоверение за завършен курс за ПБЗ или Курс за осигуряване на здравословни и безопасни условия на труд при извършване на СМР.

Избрания за изпълнител участник следва да предостави изискваните по-горе документи по т.1, 2 и 3.

2.Минимални изисквания към проектантите , изготвящи проекта по част „ПУСО“:

1. Опит на участника – Участникът трябва да докаже опит в проектирането на:

- проект/проекти за новостроящи се сгради/съоръжения през последните пет години (считано от датата на подаване на офертата) ;

- проект/проекти за ремонт на съществуващи сгради/ съоръжения през последните пет години (считано от датата на подаване на офертата) ;

- проект/проекти за разрушаване на съществуващи сгради/ съоръжения през последните пет години (считано от датата на подаване на офертата) ;

2. Проектантът да бъде с висше образование , образователно-квалификационна степен магистър/бакалавър или еквивалент, инженер със спец. ТС , ССС или еквивалент с опит по специалността мин. 5 г. и удостоверение от КИИП за ППП и да притежава сертификат за завършен курс за обучение :Нормативен контекст , основни положения и практически указания по приложението на Наредба за управлението на строителни отпадъци и за влагане на рециклирани строителни материали.

Доказване за съответствие на участника с минималните изисквания:

 Избрания за изпълнител участник следва да предостави изискваните по-горе документи по т.1 и 2.

**VII. Изготвяне на ПБЗ**

1.Обхват и съдържание на проекта

 Инвестиционният проект да се оформи съгласно изискванията на чл.139 ал. 3 от Закона за устройство на територията и да се изготви в обхват и съдържание съгласно Наредба № 4 за обхвата и съдържанието на инвестиционните проекти.

 Част ПБЗ се изготвя съгласно изискванията на Наредба №2 от 22.03.2004г. за минималните изисквания за здравословни и безопасни условия на труд при извършване на строителни и монтажни работи.

 **Проектите по част „ПБЗ“ ще бъдат както за новостроящи се сгради и съоръжения, така и за извършване на ремонтни дейности или разрушаване на съществуващи такива .**

 Планът за Безопасност и здраве трябва да съдържа следните схеми и планове:

Организационен план – Описват се видовете СМР и тяхната последователност и се определят възможните рискове за всеки етап от строителството;

Строителен ситуационен план - Показва ситуирането на обекта в границите на съответния УПИ и достъпът до него посредством прилежащите улици. Показва разположението на санитарно-битовите помещения, съблекални на работниците, местата за складиране на материали, разположение на повдигателни съоръжения и скелета и др.;

Комплексен план-график за последователността на извършване на СМР;

Планове за предотвратяване и ликвидиране на пожари и аварии и за евакуация на работещите и на намиращите се на строителната площадка;

Мерки и изисквания за осигуряване на безопасност и здраве при извършване на СМР, включително за местата със специфични рискове;

Списък на инсталациите, машините и съоръженията, подлежащи на контрол;

Списък на отговорните лица (име, длъжност, работодател) за провеждане на контрол и координиране на плановете на отделните строители за местата, в които има специфични рискове, и за евакуация, тренировки и/или обучение;

Схема на временната организация и безопасността на движението по транспортни и евакуационни пътища и пешеходни пътеки на строителната площадка и подходите към нея. В случай ,че се налага да се разполага бетонпомпа или друга строителна машина извън границите на УПИ е необходимо предоставяне на чертеж Временна организация на движението по време на извършване на съответната СМР;

Схема на местата на строителната площадка, на които се предвижда да работят двама или повече строители;

Схема на местата на строителната площадка, на които има специфични рискове;

Схема на местата за инсталиране на повдигателни съоръжения и скелета;

Схема на местата за складиране на строителни продукти и оборудване, временни работилници и контейнери за отпадъци;

Схема на разположението на санитарно-битовите помещения – показва се къде се предвижда разполагането на фургона на техническия ръководител, фургона за съблекалня на работниците, временната чешма и химическата тоалетна;

Схема за захранване с електрически ток, вода, отопление, канализация и др.;

Схема и график за работа на временното изкуствено осветление на строителната площадка и работните места;

Схема и вид на сигнализацията за бедствие, авария, пожар или злополука, с определено място за оказване на първа помощ.

Площадка /временна/ за измиване на автомобилите преди напускане на строителния обект;

Обяснителна записка към проекта съдържаща мероприятия за осигуряване на безопасност и здраве за конкретния обект, класифициране на рисковете и мерки за минимизиране и елиминиране на рисковете, планове при злополука и аварийни ситуации.

**VIII.Изготвяне на ПУСО**

1.Обхват и съдържание на проекта

 Инвестиционният проект да се оформи съгласно изискванията на чл.139 ал. 3 от Закона за устройство на територията и се изготви в обхват и съдържание съгласно Наредба № 4 за обхвата и съдържанието на инвестиционните проекти.

 **Проектите по част „ПУСО“ трябва да бъдат съобразени с наредба на МОСВ за управление на строителни отпадъци и за влагане на рециклирани строителни материали, Закона за управление на отпадъците и Закона за опазване на околната среда.**

 Планът за Управление на строителни отпадъци трябва да съдържа :

1.Общи данни за проекта;

2.Описание на обекта за премахване – ако има такъв;

3.Допълнителни разпоредби;

4.Задължения на участниците в строително-инвестиционния проект:

-възложител;

- изпълнител на СМР;

- проектант;

-лице, извършващо транспортиране на СО;

-Лице, което извършва оползотворяване на СО, чрез влагането им в обратни насипи.

5.Описание на мерките за изпълнението на йерархията за УО:

-мерки за претотвратяване на образуването на СО;

-мерки за разделно събиране;

6.Строителните отпадъци като ресурс

7.Прогноза за образуването на СО и степента на тяхното материално оползотворяване

- образувани отпадъци – вид и количество;

-как ще се третират – дейност и количество;

-количество рециклирани отпадъци и постигнат процент на материално оползотворяване.

8.Прогноза за вида и количеството на продуктите от оползотворени СО, които се влагат в строежа :

- степен на влагане ;

- възможности за употреба на рециклираните материали от СО

Всеки възложен проект трябва да се представи в пет / 5 / екземпляра на хартиен носител и в цифров вид на магнитен носител 5 екземпляра (текстовите материали да бъдат записани в \*.doc и/или \*.xls формат, а графичните – в \*.dwg и/или \*.cad формат).

***Важно !! Един експерт може да съвместява двете горепосочени дейности/позиции, ако притежава валидна проектанстка правоспособност за конкретната проектна част и всички необходими документи, съгласно действащото законодателство.***

Участник в настоящата процедура за възлагане на обществена поръчка, може да бъде всяко българско или чуждестранно физическо или юридическо лице, или техни обединения, както и всяко друго образувание, което има право да изпълнява този вид услуги, съгласно законодателството на държавата, в която то е установено. Клон на чуждестранно лице може да е самостоятелен участник в процедурата за възлагане на обществена поръчка, ако може самостоятелно да подава оферти и да сключва договори съгласно законодателството на държавата, в която е установен.

**Възможност за представяне на варианти в офертите**

Не се предвижда възможност за предоставяне на варианти в офертите.

 **Място на изпълнение на поръчката**

Мястото за изпълнение на поръчката е гр. Перник

 **Срок на валидност на офертите**

 Срокът на валидност на офертите е 90 (деветдесет) календарни дни, считано от крайния срок за получаване на офертите;

**Работен език**

Работният език за подготовка на офертата и изпълнение на възложените задачи е български. Всички документи, съдържащи се в офертата, следва да са изготвени на български език. В случай, че офертата съдържа документи на чужд език, то същите следва да бъдат представени и в превод.

**ИЗИСКВАНИЯ КЪМ УЧАСТНИЦИТЕ**

**Изисквания към участници-обединения**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

 Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

В процедура за възлагане на обществена поръчка едно физическо или юридическо лице може да участва само в едно обединение.

В случай на участие на обединение, което не е юридичеко лице, офертата на участника задължително трябва да съдържа – копие на договора/документа за създаване на обединението, с посочено правно и лице, което представлява обединението. Когато в договора не е посочено лицето, което представлява участниците в обединението – се представя и документ, подписан от лицата в обединението, в който се посочва представляващият. Допуска се повече от едно лице да представляват обединението заедно и поотделно.

 Договорът/документът трябва да съдържа клаузи относно:

правата и задълженията на участниците в обединението;

 разпределението на отговорността между членовете на обединението;

дейностите, които ще изпълнява всеки член на обединението. Разпределението следва да посочва съответния вид дейност, който ще се изпълнява от всеки от членовете на обединението, като не е достатъчно посочване на процентното разпределение на дейностите. Изискването е с цел осигуряване на възможност за преценка за спазване на изискванията на ЗОП и документация за участие от отделните членове на обединението.

– посочва се физическото лице, упълномощено да представлява обединението пред трети лица, в т.ч. и пред възложителя, и да подписва всички документи от името на обединението, да подписва и подаде офертата, което да представлява обединението в хода на процедурата и при изпълнение на обществената поръчка. Допуска се повече от едно лице да представляват обединението заедно и поотделно. Ако в документа не е определено такова лице, то всички членове на обединението трябва с изрично пълномощно (оригинал или нотариално заверено копие) да овластят представител/и на обединението и по силата на което, упълномощения да задължава с подписа си обединението, да получава указания за и от името на всеки член на обединението/консорциума и да представлява обединението пред възложителя; да подписва всички документи от името на обединението, да подписва и подаде офертата, което да представлява обединението в хода на процедурата и при изпълнението.

Не се допускат промени в състава на обединението след крайният срок за подаване на офертата, както и промени във вътрешното разпределение на дейностите между участниците в обединението. Когато в договора за създаването на обединение / консорциум липсват клаузи, гарантиращи изпълнението на горепосочените условия, или състава на обединението се е променил след подаването на офертата - участникът ще бъде отстранен от участие в процедурата за възлагане на настоящата обществена поръчка.

Договорът следва да съдържа клауза, че членовете на обединението са солидарно отговорни за изпълнението на поръчката.

 Възложителят, с оглед предоставената му правна възможност, не поставя и няма изискване за създаване на юридическо лице, в случай, че избраният за Изпълнител участник е обединение от физически и/или юридически лица.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя копие от удостоверение за данъчна регистрация и заверено копие от регистрация по БУЛСТАТ на създаденото обединение. В случаите по-горе, ако обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.

**Участие на подизпълнител**

В случай, че участник декларира в ЕЕДОП, че ще ползват подизпълнители, то за тях се представя отделен ЕЕДОП като се посочват дела от поръчката, който ще им се възложи. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях не трябва да са налице основания за отстраняване от процедурата.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. В тези случаи разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към същото, изпълнителят предоставя становище, от което да е видно дали оспорва плащанията или част от тях като недължими.

Възложителят има право да откаже директно плащане към подизпълнителя, когато искането за плащане е оспорено, до момента на отстраняване на причината за отказа.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

Изпълнителите сключват договор за подизпълнение с подизпълнителите, посочени в офертата. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение, с изключение на доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

 1. за новия подизпълнител не са налице основанията за отстраняване в процедурата;

 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на условията, че същия отговаря на съответните критерии за подбор съобразно вида и дела от поръчката, който ще изпълнява, и за него да не са налице основания за отстраняване от процедурата.

**Използване на капацитета на трети лица**

Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност, което обстоятелство се декларира в ЕЕДОП.

По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. За всяко трето лице, участникът представя отделен ЕЕДОП.

Възложителят изисква от участника да замени посоченото от него трето лице, ако то не отговаря на съответните критерии за подбор и ако са налице основанията за отстраняване от процедурата.

В условията на процедурата възложителят поставя изискване за наличие на солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията на чл. 65 ал. 2 – 4 от ЗОП.

 **Лично състояние на участниците**

**Основания за задължително отстраняване**

Възложителят отстранява от участие в процедура за възлагане на обществена поръчка участник, когато:

1. е осъден с влязла в сила присъда, освен ако е реабилитиран, за престъпление по чл.108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, освен ако е реабилитиран, за престъпление,

аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал.2, т.1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; освен ако размерът на неплатените дължими данъци или социално осигурителни вноски е не повече от 1 на сто от сумата на годишния общ оборот за последната приключена финансова година.

4. е налице неравнопоставеност в случаите по чл. 44, ал. 5 от ЗОП;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

7. е налице конфликт на интереси, който не може да бъде отстранен.

Основанията по чл. 54 ал. 1, т. 1, 2 и 7 се отнасят за лицата, които представляват участника, членовете на управителни и надзорни органи и за други лица, които имат

правомощия да упражняват контрол при вземането на решения от тези органи, както следва:

1. лицата, които представляват участника;

2. лицата, които са членове на управителни и надзорни органи на участника;

3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Лицата по т. 1 и 2 са, както следва:

1. при събирателно дружество – лицата по чл. 84, ал. 1 и чл. 89, ал. 1 от Търговския закон;

2. при командитно дружество – неограничено отговорните съдружници по чл. 105 от Търговския закон;

3. при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон;

4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5. при командитно дружество с акции – лицата по чл. 256 във връзка с чл. 244, ал. 1 от Търговския закон;

6. при едноличен търговец – физическото лице – търговец;

7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

8. в случаите по т. 1 – 7 – и прокуристите, когато има такива;

9. в останалите случаи, включително за чуждестранните лица – лицата, които представляват, управляват и контролират участника съгласно законодателството на държавата, в която са установени.

В случаите по т. 8, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

Възложителят ще отстрани от участие в процедурата за възлагане на настоящата обществена поръчка участник, за когото е налице някое от следните обстоятелства:

1. обявен е в несъстоятелност или е в производство по несъстоятелност, или е в

процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

2. лишен е от правото да упражнява определена професия или дейност, свързана с проектиране, съгласно законодателството на държавата, в която е извършено деянието;

3. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

4. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

**Мерки за доказване на надеждност**

Участник, за когото са налице основания по чл.54, ал.1 и посочените от възложителя по чл. 55, ал. 1, т. 1-4 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Възложителят има право да прецени предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

Мотивите за приемане или отхвърляне на предприетите по мерки и представените доказателства се посочват в решението за класиране или прекратяване на процедурата, в зависимост от вида и етапа, на който се намира процедурата.

Участник, който с влязла в сила присъда или друг акт, съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал.1 от ЗОП възможност за времето, определено с присъдата или акта.

**Прилагане на основанията за отстраняване**

Възложителят отстранява от процедурата участник, за когото са налице основанията по чл. 54, ал.1 и посочените от него по чл. 55, ал. 1, т. 1-4 от ЗОП, възникнали преди или по време на процедурата. Разпоредбата се прилага и когато, участник в процедурата е обединение от физически и/или юридически лица и за член на обединението е налице някое от основанията за отстраняване.

Основанията за отстраняване се прилагат до изтичане на следните срокове:

1. пет години от влизането в сила на присъдата- по отношение на обстоятелства по чл. 54, ал. 1, т. 1 и 2 от ЗОП, освен ако в присъдата е посочен друг срок;

2. три години от датата на настъпване на обстоятелствата по чл. 54, ал. 1, т. 5, буква "а" и т. 6 от ЗОП и чл. 55, ал. 1, т. 2 – 5 от ЗОП, освен ако в акта, с който е установено обстоятелството, е посочен друг срок.

Стопанските субекти, за които са налице обстоятелства по чл. 54, ал. 1, т. 5, буква "а" от ЗОП и чл. 55, ал. 1, т. 4 и 5 от ЗОП, се включват в списък, който има информативен характер.

В случай на отстраняване по чл.54 и чл. 55 от ЗОП, възложителят трябва да осигури доказателства за наличие на основания за отстраняване.

Когато за участник е налице някое от основанията по чл. 54, ал. 1 ЗОП или чл. 55, ал. 1 ЗОП и преди подаването на офертата той е предприел мерки за доказване на надеждност по чл. 56 ЗОП, тези мерки се описват в декларацията.

Като доказателства за надеждността на участника се представят следните документи:

1. по отношение на обстоятелството по чл. 56, ал. 1, т. 1 и 2 ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

2. по отношение на обстоятелството по чл. 56, ал. 1, т. 3 ЗОП – документ от съответния компетентен орган за потвърждение на описаните обстоятелства.

Участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1, чл. 101, ал. 11 ЗОП или по чл. 55, ал. 1 ЗОП.

В случаите, когато участникът е уведомил възложителят, то същият предава уведомлението на председателя на комисията по чл. 103, ал. 1 ЗОП, а когато документите по чл. 106, ал. 1 ЗОП са получени от възложителя, той връща на комисията доклада с указания за отразяване на новонастъпилите обстоятелства.

**Други основания за отстраняване от участие**

Освен на основанията по чл. 54 и 55, ал. 1, т. 1-4 от ЗОП, възложителят отстранява от процедурата:

1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2. участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП (в случай, че са изискани в документацията за участие);

3. участник, който не е представил в срок обосновката по чл. 72, ал.1 от ЗОП или чиято не е приета съгласно чл. 72, ал. 3 – 5 от ЗОП;

4. участници, които са свързани лица.

 ***Не се допуска до участие в процедурата*** и се отстранява участник, за когото намира приложение хипотезата на чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, освен ако не е приложима разпоредбата по чл.4 от същия закон.

 Възложителят ще отстранява от участие в процедура за възлагане на обществена поръчка участник, за когото се установи, че е регистриран в юрисдикция с преференциален данъчен режим. Възложителят отстранява от участие в процедура за възлагане на обществена поръчка и участници за които се установи, че са свързани лица с дружества, регистрирани в юрисдикция с преференциален данъчен режим. Възложителят отстранява от участие в процедурата по възлагане на обществената поръчка участник гражданско дружество/консорциум, в което участва дружество, регистрирано в юрисдикция с преференциален данъчен режим.

Съгласно разпоредбата на чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, горецитираната разпоредба на чл. 3, т. 8 не се прилага, когато:

акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;

дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от закона;

дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;

дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;

дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 - за дейностите, за които се прилага споразумението;

дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 - за дейностите, за които се прилага решението;

дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от закона;

дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от закона.

 Когато въз основа на неверни данни е приложено изключение по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, в случаите по чл. 3, т. 8 от закона, възложителят има право да предприеме следните действия:

а) участникът се отстранява от участие в процедурата по обществена поръчка;

б) прекратява се договорът за обществена поръчка без предизвестие, като не се дължи нито връщане на депозита, нито заплащане на извършените работи, а получените плащания подлежат на незабавно възстановяване ведно със законната лихва;

в) възстановяват се всички получени суми ведно със законната лихва, ако обществената поръчка е изпълнена, като възложителят на обществената поръчка не дължи компенсации и обезщетения;

 За липсата на обстоятелствата по чл. 3, т. 8 или наличието на обстоятелствата по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, участниците представят декларация от едно от лицата, посочени в чл. 40 от ППЗОП.

 Участникът следва да декларира действителни/ите собственик/ици на горепосоченото юридическо лице по смисъла на чл.6, ал.2 от Закона за мерките срещу изпирането на пари във връзка с чл.3, ал.5 от Правилника за неговото прилагане

**ДОСТЪП ДО ДОКУМЕНТАЦИЯТА ЗА УЧАСТИЕ**

Документацията за участие в настоящата обществена поръчка е безплатна и може да се изтегли от сайта на **Община Перник**: <http://pernik.nit.bg/proczeduri-po-zop.html> - Профил на купувача.

**ПРОМЯНА НА ОБЯВЕНИТЕ УСЛОВИЯ И РАЗЯСНЕНИЯ ПО ДОКУМЕНТАЦИЯТА**

Възложителят може да направи промени в обявлението и/или документацията на обществена поръчка по собствена инициатива или по искане на заинтересовано лице, направено в срок до три дни от публикуване на обявлението за обществена поръчка.

Обявлението за изменение или допълнителна информация и решението, с което то се одобрява, се изпращат за публикуване в срок до 7 дни от публикуването в РОП на обявлението за обществена поръчка.

Заинтересованите лица могат да поискат писмено от възложителя разяснения по решението, обявлението, документацията за обществената поръчка и описателния документ до 7 дни преди изтичане на срока за получаване на офертите за участие.

 Възложителят предоставя разясненията до 3 дни от получаване на искането, но не по-късно от 7 дни преди срока за получаване на оферти. В разясненията не се посочва лицето, направило запитването.

Разясненията се предоставят чрез публикуване на профила на купувача.

Искането за разяснение се подписва и подпечатва от представляващия участника, съгласно данни по актуална търговска регистрация и съдържа данни за участника.

**КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

 1. Всички комуникации и действия на Възложителя и на участниците, свързани с настоящата процедура са в писмен вид.

2. Участникът може да представя своите писма и уведомления в “Деловодство” на Община Перник, с адрес: ПК 2300 гр. Перник, пл. Св. Иван Рилски № 1А; по факс, чрез препоръчано писмо с обратна разписка или куриерска служба или по електронната поща на  E-mail: poop@pernik.bg.

3. Обменът на информация се осъществява чрез пощенска или друга подходяща куриерска услуга или комбинация от тях и електронни средства.

При всеки случай на предаване, обмен и съхраняване на информация се гарантира защитата на целостта на данните и на конфиденциалността на документите за участие в процедурата до момента на тяхното отваряне и разглеждане, който е след изтичане на срока за тяхното получаване.

Възложителят изпраща решенията по чл. 22, ал. 1, т. 6 и 8 от ЗОП в тридневен срок от издаването им. В решенията се посочва връзка към електронната преписка в профила на купувача, където са публикувани протоколите на комисията.

Решенията се изпращат:

1. на адрес, посочен от участника:

а) на електронна поща, като съобщението, с което се изпращат, се подписва с електронен подпис, или

б) чрез пощенска или друга куриерска услуга с препоръчана пратка с обратна разписка;

2. по факс.

Избраният от възложителя начин трябва да позволява удостоверяване на датата на получаване на решението.

Когато решението не е получено от участника по някой от начините, посочени по-горе, възложителят публикува съобщение до него в профила на купувача. Решението се смята за връчено от датата на публикуване на съобщението

**ОФЕРТА**

**Подготовка на офертата:**

Участниците трябва да проучат всички указания и условия за участие, дадени в документацията за участие;

При изготвяне на офертата всеки участник трябва да се придържа точно към обявените от възложителя условия;

Отговорността за правилното разучаване на документацията за участие се носи единствено от участниците;

Представянето на оферта задължава участника да приеме напълно всички изисквания и условия, посочени в тази документация, при спазване на ЗОП;

До изтичането на срока за подаване на офертите всеки участник в процедурата може да промени, допълни или да оттегли офертата си;

Всеки участник в процедурата има право да представи само една оферта;

Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

 В процедура за възлагане на обществена поръчка едно физическо или юридическо лице може да участва само в едно обединение.

Свързани лица не могат да бъдат самостоятелни участници в една и съща процедура.

**Съдържание на офертата:**

 Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Документите се представят в запечатана непрозрачна опаковка, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност – факс и електронен адрес;

3. наименованието на поръчката за която се подават документите.

Опаковката съдържа:

Опис на представените документи – по Образец

Единен европейски документ за обществени поръчки (ЕЕДОП) – по Образец, за съответствие с изискванията на закон и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко трето лице, чиито ресурси ще бъдат ангажирани в изпълнението на поръчката;

 При индивидуални участници – се изготвя и се подава един ЕЕДОП, подписан от всички лица по чл. 40 ал. 2 от ППЗОП, а именно лицата, които са членове на управителни и надзорни органи; други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните и надзорни органи. В тази връзка участниците – при поискване от страна на възложителя, са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 ЗОП, независимо от наименованието на органите, в които участват, или длъжностите, които заемат.

Изключение от горното задължение за участниците е, когато при необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 ЗОП се попълва в отделен ЕЕДОП за всяко лице или за някои от лицата.

 При участници – обединения, които не са юридически лица, доказват съответствието си с изискванията към личното състояние и с критериите за подбор, чрез подаване на ЕЕДОП от обединението и за всеки от участниците в обединението.

 При участници - трети лица или подизпълнители, същите следва да представят ЕЕДОП, относно липсата на основания за отстраняване и за съответствие с необходимите критерии за подбор.

Документи за доказване на предприетите мерки за надеждност, когато е приложимо;

Документите по чл. 37, ал. 4 от ППЗОП, когато е участникът е обединение, което не е юридическо лице.

 В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

Когато за участник е налице някое от основанията по чл. 54, ал. 1 ЗОП и чл. 55, ал. 1 ЗОП и преди подаването на офертата той е предприел мерки за доказване на надеждност по чл. 56 ЗОП, тези мерки се описват в ЕЕДОП.

Като доказателства за надеждността на участника се представят следните документи:

- по отношение на обстоятелството по чл. 56, ал. 1, т. 1 и 2 ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

- по отношение на обстоятелството по чл. 56, ал. 1, т. 3 ЗОП – документ от съответния компетентен орган за потвърждение на описаните обстоятелства.

7. техническо предложение, съдържащо:

а) документ за упълномощаване, когато лицето, което подава офертата, не е законният представител на участника;

б) декларация за съгласие с клаузите на приложения проект на договор – по Образец;

в) декларация за срока на валидност на офертата – по Образец;

г) декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд и изискването за минимална цена на труда – по Образец;

Участниците могат да получат необходимата информация за задълженията, свързани с данъци и осигуровки и закрила на заетостта и условията на труд, които са в сила в Република България и относими към услугите, предмет на поръчката, както следва:

*Относно задълженията, свързани с данъци и осигуровки: Национална агенция по приходите - Информационен телефон на НАП - 0700 18 700; интернет адрес: www.nap.bg;*

*Относно задълженията, закрила на заетостта и условията на труд: Министерство на труда и социалната политика, интернет адрес: http://www.mlsp.government.bg; София 1051, ул. Триадица №2, тел: 8119 443.*

*Относно задълженията, опазване на околната среда: Министерство на околната среда и водите, интернет адрес: http://www3.moew.government.bg/, 1000 София, ул. "У. Гладстон" № 67 тел: 02/ 940 6331, Информационен център на МОСВ: работи за посетители всеки работен ден от 14 до 17 ч.*

д) предложение за изпълнение на поръчката в съответствие с техническите спецификации и изискванията на възложителя – по Образец.

Съдържание на ПЛИК "Предлагани ценови параметри"

„Ценово предложение” - попълва се по Образец - в оригинал, подписано и подпечатано на всяка страница от представляващия участника или упълномощено лице.

Извън плика с надпис "Предлагани ценови параметри" не трябва да е посочена никаква информация относно цената;

Участници, които и по какъвто начин са включили някъде в офертата си извън плика "Предлагани ценови параметри" елементи, свързани с предлаганата цена (или части от нея), ще бъдат отстранени от участие в процедурата.

1. **Минимални изисквания към икономическото и финансовото състояние по чл. 61 ал. 1 от ЗОП за ОП №2**

|  |  |  |
| --- | --- | --- |
| Минимално изискване | Документ, който се представя в процедурата | Документи,които се представят преди подписване на договор |
| 1. Минимални изисквания към икономическото и финансово състояние: |
| 1. Участниците трябва да имат застраховка „Професионална отговорност“ на участниците в проектирането и строителството по чл. 171 от ЗУТ. Изискването не се прилага за лице от държава - членка на Европейския съюз, или от друга държава - страна по Споразумението за Европейското икономическо пространство, което се установява на територията на Република България и е предоставило еквивалентна застраховка за професионална отговорност или гаранция в друга държава - членка на Европейския съюз, или в страна по Споразумението за Европейското икономическо пространство. Когато предоставената застраховка или гаранция покрива само частично рисковете, възложителят може да изиска допълнителна застраховка или гаранция, която да обхване непокритите рискове, в съответствие с чл. 173, ал. 2 и чл. 174, ал. 1 от ЗУТ и при спазване изискванията на чл. 27, ал. 3 от Закона за дейностите по предоставяне на услуги. | 1.Участникът попълва поле 5) на раздел Б: Икономическо и финансово състояние, Част IV: „Критерии за подбор“ от ЕЕДОП.*Застраховката трябва да е в сила към датата на подаване на офертата и да бъде придружена с декларация в свободен текст, че в случай същата изтече по време на действие на договора то действието и ще бъде подновено със срок не по-малък от срока на действие на договора.* | 1.Участникът, определен за изпълнител представя застраховка „Професионална отговорност”  |

1. **Минимални изисквания към техническите и професионални способности по чл. 63 ал. 1 от ЗОП за ОП2**

|  |  |  |
| --- | --- | --- |
| Минимално изискванекъм проектантите , изготвящи проекта по част „ПБЗ“и „ПУСО“ | Документ, с който се доказва | Документи, които се представят преди подписване на договор |
| 3.Минимални изисквания към техническите и професионални способности |
| Участникът трябва да има опит в изпълнение на проектиране с предмет, идентичен или сходен с този на настоящата поръчка за последните 3 (три) години от датата на подаване на офертата: - проект/ проекти за новостроящи се сгради/съоръжения и/или- проект/ проекти за ремонт на съществуващи сгради/ съоръжения и/или - проект/ проекти за разрушаване на съществуващи сгради/ съоръжения | Участникът попълва поле 1б) от раздел В: Технически и професионални способности, Част IV: „Критерии за подбор“ от ЕЕДОП. | 1)Участникът, определен за изпълнител представя списък на проектирането, идентично или сходно с предмета на поръчката, придружен с доказателства за изпълнената услуга. |
| 2) Участникът трябва да разполага с квалифициран и опитен проектантски екип, който ще бъде ангажиран в изпълнението на поръчката, трябва да отговаря на следните изисквания:2.1Проектант част **„План по безопасност и здраве**“, висше образование, с образователно-квалификационна степен магистър/бакалавър или еквивалент , инженер със специалност /ТС/ транспортно строителство , ССС / строителство на сгради и съоръжения или еквивалент с опит по специалността мин. 5 г., дапритежаващ валидна пълна проектантска правоспособност или еквивалентна съгласно чл. 229, ал. 1 и чл. 230, ал. 1, ал. 5 от ЗУТ при условията и реда на ЗКАИИП и опит в изготвянето на инвестиционни проекти по част „План по безопасност и здраве”- Да притежава удостоверение за завършен курс за ПБЗ или курс за осигуряване на здравословни и безопасни условия на труд или извършване на СМР2.2 Проектант част **„План за управление на строителните отпадъци“**висше образование, с образователно-квалификационна степен магистър/бакалавър или еквивалент, инженерна специалност, притежаващ валидна пълна проектантска правоспособност или еквивалентна съгласно чл. 229, ал. 1 и чл. 230, ал. 1, ал. 5 от ЗУТ при условията и реда на ЗКАИИПДа притежава сертификат за завършен курс за обучение :Нормативен контекст , основни положения и практически указания по приложението на Наредба за управлението на строителни отпадъци и за влагане на рециклирани строителни материали. | 2) Участникът попълва поле 6 от раздел В: Технически и професионални способности, Част IV: „Критерии за подбор“ от ЕЕДОП. | Участникът, определен за изпълнител представя списък с имената на проектантски екип, който ще бъде ангажиран в изпълнението на поръчката, в който е посочено образованието, професионалната квалификация и професионалния опит на лицата, упоменати в минималните изисквания, придружен с доказателства / диплома, лицензи, удостоверения и др./ Забележка: При използването на експерти - чуждестранни лица, доказването на съответствие с поставените изисквания за образователно - квалификационна степен се удостоверява и с посочване на еквивалентни на изброените по-горе специалности.Когато Участникът е установен и регистриран извън Република България, се представя списък на експертите, като притежаваните от тях специалности и правоспособност следва да съответстват на изискуемите или да са еквивалентни, съобразно законодателството на държавата, в която е придобил образователно-квалификационната си степен и специалност конкретния експерт.По отношение ключовите експерти - чужденци се прилагат разпоредбите на Директива 2005/26/ЕО, както и условията и реда за признаване на професионални квалификации, придобити в други държави членки и в трети държави, с цел достъп и упражняване на регулирани професии в Република България. С Решение на Министерски съвет № 352 от 21.05.2015 г. е приет Както и съгласно чл. 59 „Прозрачност“ от изменената Директива 2005/З6/Е0 на Европейския парламент и на Съвета от 7 септември 2005 година относно признаването на професионалните квалификации. |

***Важно !! Един експерт може да съвместява двете горепосочени дейности/позиции, ако притежава валидна проектанстка правоспособност за конкретната проектна част и всички необходими документи, съгласно действащото законодателство.***

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

*При участие на обединения, които не са юридически лица, съответствието с критериите за подбор се доказват от обединението участник, а не от всяко от лицата, включени в него, с изключение на съответна регистрация, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.*

*В случай, че участника ползва трети лица, по отношение на критериите, свързани с професионална компетентност, участниците могат да се позоват на същите, само ако лицата, с чиито образование, квалификация или опит се доказва изпълнение на изискванията на възложителя, за която е необходим този капацитет.*

*В случай, че участника ползва подизпълнители, същите трябва да отговарят на съответните критерии за подбор съобразно вида и дела от поръчката, който* *ще изпълняват, и за тях да не са налице основания за отстраняване от процедурата.*

 **Преди сключването на договора участникът, определен за изпълнител, следва да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива!**

Офертите се представят по един от следните начини: лично от участника или от негов упълномощен представител; по пощата с препоръчано писмо с обратна разписка; чрез куриерска служба. Ако участникът изпрати офертата си чрез препоръчана поща или куриерска служба, разходите за същите са за негова сметка. В този случай, той следва да изпрати документите така, че да обезпечи тяхното пристигане на посочения от Възложителя адрес преди изтичане на срока за подаване на офертите, посочен в обявлението за обществена поръчка. Рискът от забава или загубване на документите е за участника. Възложителят не се ангажира да съдейства за пристигането на офертата на адреса и в срока, определен от него. Участниците надписват опаковката на офертата, съгласно примера по- долу:

**ОБЩИНА ПЕРНИК**

**ПЛ.СВ.ИВАН РИЛСКИ 1А**

**ОФЕРТА**

за участие в процедура за възлагане на обществена поръчка

с предмет:
**„Изготвяне на инвестиционни проекти „План за безопасност и здраве“ и „План за управление на строителни отпадъци“ за общински обекти.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Наименование на участник:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Участници в обединението *(когато е приложимо):*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

адрес за кореспонденция

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

лице за контакт, телефон, факс и електронен адрес

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

 При приемане на офертата върху опаковката се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

 Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти за участие пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите за участие на лицата от списъка се завеждат в регистъра.

Не се допуска приемане на оферти от лица, които не са включени в списъка.

Получените офертите се предават на председателя на комисията, за което се съставя протокол с данните на подателите. Протоколът се подписва от предаващото лице и от председателя на комисията.

Всички оферти се представят на български език, без корекции и поправки. Всички копия на документи се заверяват „вярно с оригинала” с подпис и печат. Документите в офертата се подписват от лице, което представлява участника, съгласно данни от търговския регистър към Агенцията по вписванията. При управление „само заедно” от двама или повече представляващи оригиналите на документи се подписват, съответно се заверяват копията на документи с подписите на представляващите „само заедно”. Друго лице може да подписва оригинали на документи или да заверява „вярно с оригинала” копия на документи само при наличие на изрично пълномощно, подписано от представляващия/ите участника с нотариална заверка на подписа.

Ако изрично не е изискано представяне на оригинал, то документа може да бъде представен и като заверено копие, при спазване на правилото по-горе за заверяване с правно обвързващ подпис (подпис на представляващия или на упълномощено от него изрично лице, с нотариално заверено пълномощно). При участие на обединение се прилагат правилата на раздел „Общи положения при участие като обединение”. При участие на подизпълнител оригиналните документи, изхождащи от подизпълнителя се подписват и подпечатват от подизпълнителя. Копия на документи, отнасящи се за подизпълнителя се заверяват „вярно с оригинала” и подписват и подпечатват от представляващ участника или упълномощено от него лице, с нотариално заверено пълномощно на подписа на упълномощителя.

 При изготвяне на офертата участникът може да не прилага документи, на които се позовава, ако същите са публикувани в търговския регистър към Агенцията по вписванията. В този случай, участникът трябва да е посочил ЕИК в офертата си и може да се позове на чл. 23, ал. 4 от Закона за търговския регистър и да не представи доказателства за обстоятелства, вписани в търговския регистър, както и да не представи актове, обявени в търговския регистър. В тези случаи, в списъка на документите се посочва “не се прилага, съгласно чл. 23, ал. 4 от ЗТР”.

**Подаване на оферти:**

**Място и срок за подаване на оферти**

Всеки участник следва да осигури своевременното получаване на офертата от възложителя;

До изтичане на срока за получаване на оферти, всеки участник може да промени, допълни или оттегли офертата си;

Оттеглянето и неподаването на офертата до определния краен срок, прекратява по-нататъшното участие на участника в процедурата;

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта (с входящ номер)”.

**Участникът в процедурата за възлагане на обществена поръчка има право да представи оферта, за една или за всички обособени позиции !!**

***ГАРАНЦИЯ ЗА ИЗПЪЛНЕНИЕ НА ДОГОВОР ЗА ОБЩЕСТВЕНА ПОРЪЧКА НАЧИН НА ПЛАЩАНЕ И ОСВОБОЖДАВАНЕ.***

 Възложителят изисква от определеният изпълнител да предостави гаранция, която да обезпечат изпълнението на договора.

Гаранцията, обезпечаваща изпълнението на договора, е в размер **3** % от стойността на договора без ДДС и е със срок на валидност, 30 дни след срока за изпълнение на договора.

Гаранцията се предоставя в една от следните форми:

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на изпълнителя.

Гаранцията за изпълнение може да се предостави от името на изпълнителя за сметка на трето лице - гарант.

Участникът, определен за изпълнител, избира сам формата на гаранцията за изпълнение на договора.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията и сроковете за задържане или освобождаване на гаранцията за изпълнение се уреждат в договора за обществена поръчка.

Образеца към настоящата документация (Банкова гаранция за изпълнение на договор) има само примерен характер.

При избор на гаранция за изпълнение - **парична сума**, то тя следва да се внесе по банков път по сметката на Община Перник в Банка: ***ЦКБ АД, Клон Перник*** ***IBAN:BG 36 CECB 9790 3360 8793 00, BIC:CECBBGSF***

***ПРОВЕЖДАНЕ НА ПРОЦЕДУРАТА.***

**1. Назначаване на комисията**

Възложителят назначава комисия за разглеждане и оценка на офертите. Комисията се състои от нечетен брой членове.

След изтичането на срока за получаване на оферти за участие, възложителят назначава комисията по чл. 103, ал. 1 ЗОП със заповед, в която определя:

1. поименния състав и лицето, определено за председател;

2. сроковете за извършване на работата;

3. място на съхранение на документите, свързани с обществената поръчка, до приключване работата на комисията.

Членове на комисията, могат да са и външни лица. В тези случаи, възложителят сключва писмен договор с всяко от лицата, привлечени като председател или членове на комисията.

Председателят на комисията:

1. свиква заседанията на комисията и определя график за работата й;

2. информира възложителя за всички обстоятелства, които препятстват изпълнението на поставените задачи в посочените срокове;

3. отговаря за правилното съхранение на документите до предаването им за архивиране;

4. прави предложения за замяна на членове на комисията при установена невъзможност някой от тях да изпълнява задълженията си.

Членовете на комисията:

1. участват в заседанията на комисията;

2. лично разглеждат документите, участват при вземането на решения и поставят оценки на офертите;

3. подписват всички протоколи от работата на комисията.

Решенията на комисията се вземат с обикновено мнозинство.

Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от протокола.

Членовете на комисията представят на възложителя декларация по чл. 103, ал. 2 ЗОП след получаване на списъка с участниците и на всеки етап от процедурата, когато настъпи промяна в декларираните данни. Всеки член на комисията е длъжен да си направи самоотвод, когато установи, че:

1. по обективни причини не може да изпълнява задълженията си;

2. е възникнал конфликт на интереси.

Възложителят отстранява член на комисията, за когото установи, че е налице конфликт на интереси с участник. В тези случаи възложителят определя със заповед нов член на комисията.

Действията на отстранения член, свързани с разглеждане на офертите и с оценяване на предложенията на участниците, след настъпване на установените обстоятелства не се вземат предвид и се извършват, отначало, от новия член.

Членовете на комисията са длъжни да пазят в тайна обстоятелствата, които са узнали във връзка със своята работа в комисията.

Комисията и всеки от членовете й са независими при изразяване на становища и вземане на решения, като в действията си се ръководят единствено от закона.

Всеки член на комисия е длъжен незабавно да докладва на възложителя случаите, при които е поставен под натиск да вземе нерегламентирано решение в полза на определен участник.

Назначената от възложителя комисия съставя протокол за извършване на подбора на участниците, разглеждането, оценката и класирането на офертите.

Протоколът се представя на възложителя за утвърждаване, като се прилагат и останалите протоколи от работата на комисията.

Когато в хода на работата възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията, това обстоятелство се посочва в протокола от работата на комисията.

В 10-дневен срок от получаването на протокола, възложителят го утвърждава или го връща на комисията с писмени указания, когато:

1. информацията в него не е достатъчна за вземането на решение за приключване на процедурата, и/или

2. констатира нарушение в работата на комисията, което може да бъде отстранено, без това да налага прекратяване на процедурата.

Указанията не могат да насочват към конкретен изпълнител или към определени заключения от страна на комисията, а само да указват:

1. каква информация трябва да се включи, така че да са налице достатъчно мотиви, които обосновават предложенията на комисията в случаите, когато информацията в протокола не е достатъчна за вземането на решение за приключване на процедурата;

2. нарушението, което трябва да се отстрани в случаите, когато констатира нарушение в работата на комисията, което може да бъде отстранено, без това да налага прекратяване на процедурата.

В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата. При прекратяване на процедурата се прилагат основанията по чл. 110 от ЗОП.

Решението, за избор на изпълнител или прекратяване на публичното състезания, се изпращат в един и същи ден на участниците и се публикуват в профила на купувача.

**2. Работа на комисията**

Комисията започва работа след получаване на представените оферти за участие в процедурата и протокола за получените офертите, който се предава на председателя на комисията.

Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява за наличието на отделен запечатан плик с надпис „Предлагани ценови параметри“.

Най-малко трима от членовете на комисията подписват техническото предложение и плика с надпис „Предлагани ценови параметри“.

Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“, с което приключва публичната част от заседанието на комисията.

В закрито заседание, комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор,

поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и го изпраща на участниците в процедурата в деня на публикуването му в профила на купувача.

В срок до 5 работни дни от получаването на протокола, участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти за участие.

Възможността се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените се отнасят до обстоятелства, различни от посочените по чл. 54, ал. 1, т. 1, 2 и 7 и чл. 55, ал. 1, т. 5 ЗОП, новият ЕЕДОП може да бъде подписан от едно от лицата, които могат самостоятелно да представляват участника.

След изтичането на петдневния срок, комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия.

Ценовото предложение на участник, чиято оферта не отговаря на изискванията на възложителя, не се отваря.

Когато част от показателите за оценка обхващат параметри от техническото предложение, комисията отваря ценовото предложение, след като е извършила оценяване на офертите по другите показатели.

Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците в процедурата или техни упълномощени представители, както и представители на средствата за масово осведомяване. Комисията обявява резултатите от оценяването на офертите по другите показатели, отваря ценовите предложения и ги оповестява.

Комисията класира участниците по степента на съответствие на офертите с предварително обявените от възложителя условия.

**ОСНОВАНИЯ ЗА ПРЕКРАТЯВАНЕ НА ПРОЦЕДУРАТА**

**1. Възложителят прекратява процедурата с мотивирано решение, когато**:

1.1. не е подадена нито една оферта за участие в процедурата;

1.2. всички оферти за участие не отговарят на условията за представяне, включително за форма, начин и срок, или са неподходящи;

1.3. първият и вторият класиран участник откаже да сключи договор;

1.4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

1.5. поради неизпълнение на някое от условията по чл. 112, ал. 1 ЗОП не се сключва договор за обществена поръчка;

1.6. всички оферти, които отговарят на предварително обявените от възложителя условия, надвишават финансовия ресурс, който той може да осигури;

1.7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

1.8. са необходими съществени промени в условията на обявената поръчка, които биха променили кръга на заинтересованите лица.

**2. Възложителят може да прекрати процедурата с мотивирано решение, когато:**

2.1. е подадена само една оферта за участие;

2.2. има само една подходяща оферта за участие;

2.3. участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 от ЗОП, или

в) не докаже, че не са налице основания за отстраняване от процедурата.

В случаите по т. 1.6 възложителят задължително включва в решението най-ниската предложена цена и не може да сключва договор със същия предмет за цена, равна или по-голяма от посочената в решението, при провеждане на следваща процедура в рамките на същата година.

Когато първоначално обявената процедура е прекратена, възложителят може да открие нова процедура за възлагане на обществена поръчка със същия предмет само ако решението за прекратяване е влязло в сила.

Възложителят може да отмени влязлото в сила решение за определяне на изпълнител и да издаде решение за прекратяване на процедурата, когато преди сключването на договора възникне обстоятелство по т. 1.4, 1.5 и 1.7 или т. 2.3.

Настоящата обществена поръчка по се възлага въз основа на чл.70, ал.2, т.3 от ЗОП – оптимално съотношение качество/цена.

„Комплексната оценка”, се определя на база следните показатели:

|  |  |  |
| --- | --- | --- |
| **№** | **Показател** | **Тежест в КО** |
| **1** | **Срок за изготвяне на проект П1**  | **40%** |
| **2** | **Ценово предложение П2** **П2.1 – Ценово предложение за „ПБЗ“****П2.2 – Ценово предложение за „ПУСО“****П2 = П2.1 + П2.2** | **60%****30%****30%** |

Комплексната оценка (**КО**) се определя като сбор от оценките по посочените по-горе основни показатели, умножени по коефициент определящ тежестта им в общата оценка, изразено чрез следната формула:

**КО= (П1 х 0.4) + (П2 х 0.6)**

**Срок за изготвяне на проект П1:** оценява се предложения от участника срок за изготвяне на проект. Минималния срок за изпълнение следва да не е по – кратък от 3 (три) календарни дни, а максималния срок на изпълнение да не надвишава 15 (петнадесет) календарни дни.

За целите на методиката, комисията оценява по Показател П1- общия сбор от оферираните от участника срокове за изготвяне на проект „ПБЗ“ и проект „ПУСО“.

*Предложенията по показател Срок за изготвяне на проект се представят като цяло число в дни. Ще бъдат отстранени предложения, в които срокът за изготвяне на проект е в различна мерна единица, , или е предложен срок, който е извън определения максимален срок за изготвяне на проект.*

Участникът предложил най-кратък срок за изготвяне на проект получава максимален брой точки по показателя – 100 точки. Относителната тежест на показателя в **КО** е 40%.

Оценките на участниците се изчисляват по формулата: **П1=((Сmin-60)/(Сi-60))х100=..... (точки)**, където:

**Сi** е предложения срок на изпълнение съгласно Техническото предложение на съответния участник;

**Сmin** е минималния предложен срок на изпълнение съгласно Техническите предложения от всички допуснати до оценка участници.

**Ценово предложение П2:** До оценка по този показател се допускат само оферти, които съответстват на условията за изпълнение на поръчката. Участникът предложил най-ниска обща цена за изпълнение ( сбора на единичните цени) получава максимален брой точки по показателя – 100 точки. Относителната тежест на показателя в **КО** е 60%. Оценките на участниците се изчисляват по формулата: П3**= (Цmin / Цi) х 100= .... (точки)**, където:

**Цi** е предложената **Обща цена** в лева без ДДС, от съответния участник.

**Цmin** е най-ниската предложена **Обща цена** в лева без ДДС, съгласно ценовите предложения на всички допуснати до оценяване оферти.

На първо място ще бъде класиран участника, чиято офертата е получила най-голяма стойност при определяне на комплексната оценка.

Класирането на офертите ще се извършва в низходящ ред.

***СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА***

Възложителят определя за изпълнител на поръчката участник, за когото са изпълнени следните условия:

1. не са налице основанията за отстраняване от процедурата, освен в случаите по чл. 54, ал.3 от ЗОП и отговаря на критериите за подбор;

2. офертата на участника е получила най-висока оценка при прилагане на предварително обявените от възложителя условия и избрания критерий за възлагане.

Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. представи документ за регистрация в съответствие с изискването по чл. 10, ал. 2 от ЗОП;

2. изпълни задължението по чл. 67, ал. 6 от ЗОП;

3. представи определената гаранция за изпълнение на договора;

4. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

За доказване на липсата на основания за отстраняване участникът, избран за изпълнител, представя:

1. за обстоятелствата по чл. 54, ал. 1, т. 1 от ЗОП - свидетелство за съдимост;

2. за обстоятелството по чл.54, ал.1, т.3 от ЗОП- удостоверение от органите по приходите и удостоверение от общината по седалището на възложителя и на участника;

3. за обстоятелството по чл. 54, ал. 1, т.6 от ЗОП - удостоверение от органите на Изпълнителна агенция "Главна инспекция по труда";

4. за обстоятелствата по чл.56, ал.1, т.4 от ЗОП - удостоверение от органите на Изпълнителна агенция "Главна инспекция по труда“;

5. за обстоятелствата по чл.55, ал.1, т.1 от ЗОП - удостоверение, издадено от Агенцията по вписванията.

Всички необходими документи се представят в срока на тяхната валидност.

Когато участникът, избран за изпълнител, е чуждестранно лице, той представя съответните документ по т. 3, издаден от компетентен орган, съгласно законодателството на държавата, в която участникът е установен

 Офертата на участника, избран за изпълнител, става неразделна част от сключения договор.

Когато участникът, избран за изпълнител, е чуждестранно лице, той представя съответния документ, издаден от компетентен орган, съгласно законодателството на държавата, в която участникът е установен. В такъв случай, когато в съответната държава не се издават документи за посочените обстоятелства или, когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

Когато декларацията няма правно значение, участникът представя официално заявление, направено пред компетентен орган в съответната държава.

Възложителят няма право да изисква представянето на документите, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от горепосочените условия или

3. не докаже, че не са налице основания за отстраняване от процедурата.

В тези случаи възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 5 от ЗОП и са наложени от обстоятелства, настъпили по време или след провеждане на процедурата.

Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

След влизането в сила на решението за избор на изпълнител страните уговарят датата и начина за сключване на договора.

Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Предаването на уговорения резултат се документира с протокол за приемане и предаване, който се подписва от представители на възложителя и изпълнителя по договор за обществена поръчка. За целите на предоставяне на информацията за приключване на договора, същият се счита за изпълнен:

1. от извършването на последното действие, свързано с предоставяне на уговорения резултат, или от извършването на последното дължимо плащане – в зависимост от това кое обстоятелство настъпва последно;

2. от датата, на която започва да тече уговореният гаранционен срок, когато изпълнителят е обвързан с гаранционен срок.

Възложителят има право да прекрати без предизвестие:

1. договор за обществена поръчка, при възникване на обстоятелствата по чл. 118, ал. 1, т. 2 или 3 ЗОП;

Изпълнителят сключват договор за подизпълнение с подизпълнителите, посочени в офертата. Като в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

Договорите за обществени поръчки и рамковите споразумения могат да бъдат изменяни само когато:

1. промените са предвидени в документацията за обществената поръчка и в договора чрез ясни, точни и недвусмислени клаузи, включително клаузи за изменение на цената или опции; обхватът и естеството на възможните изменения или опции, както и условията, при които те могат да се използват, не трябва да води до промяна в предмета на поръчката;

2. поради непредвидени обстоятелства е възникнала необходимост от извършване на допълнителни услуги, които не са включени в първоначалната

обществена поръчка, ако смяната на изпълнителя:

а) е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и

б) би предизвикала значителни затруднения, свързани с поддръжката, експлоатацията и обслужването или дублиране на разходи на възложителя;

3. поради обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора или рамковото споразумение;

4. се налага замяна на изпълнителя с нов изпълнител при някое от следните условия:

а) първоначалният изпълнител не е в състояние да продължи изпълнението на договора и възможността за замяна е предвидена в документацията за обществената поръчка и в договора чрез ясни, точни и недвусмислени клаузи, касаещи възникването на конкретни условия;

б) налице е универсално или частично правоприемство в резултат от преобразуване на първоначалния изпълнител, чрез вливане, сливане, разделяне или отделяне, или чрез промяна на правната му форма, включително в случаите, когато той е в ликвидация или в открито производство по несъстоятелност и са изпълнени едновременно следните условия:

аа) за новия изпълнител не са налице основанията за отстраняване от процедурата и той отговаря на първоначално установените критерии за подбор;

бб) промяната на изпълнителя не води до други съществени изменения на договора за обществена поръчка и не цели заобикаляне на закона;

5. се налагат изменения, които не са съществени;

6. изменението се налага поради непредвидени обстоятелства и не променя цялостния характер на поръчката и са изпълнени едновременно следните условия:

а) стойността на изменението е до 10 на сто от стойността на първоначалния договор за услуги;

б) стойността на изменението независимо от условията по буква "а" не надхвърля съответната прагова стойност по чл. 20, ал. 1 от ЗОП.

В случаите по т. 2 и 3, ако се налага увеличение на цената, то не може да надхвърля с повече от 50 на сто стойността на основния договор.

Когато се правят последователни изменения, ограничението се прилага за общата стойност на измененията. Последователните изменения не трябва да целят заобикаляне на закона. В случаите, когато се правят няколко последователни изменения, общата им стойност не може да надхвърля посочените максимални размери.

Когато договорът за обществена поръчка съдържа клауза за индексация или е сключен по определяеми цени, за базова стойност се приема актуалната стойност към момента на изменението.

Изменение на договор за обществена поръчка се смята за съществено, когато са изпълнени едно или повече от следните условия:

1. изменението въвежда условия, които, ако са били част от процедурата за възлагане на обществена поръчка, биха привлекли към участие допълнителни участници, биха позволили допускането на други участници, различни от първоначално избраните, или биха довели до приемане на оферта, различна от първоначално приетата;

2. изменението води до ползи за изпълнителя, които не са били известни на останалите участници в процедурата;

3. изменението засяга предмета или обема на договора за обществена поръчка;

4. изпълнителят е заменен с нов извън случаите на чл. 116 ал. 1, т. 4 от ЗОП.

**Прехвърляемост на вземания**

Паричните вземания по договорите за обществени поръчки и по договорите за подизпълнение са прехвърляеми, могат да бъдат залагани и върху тях може да се извършва принудително изпълнение.

**Прекратяване на договор за обществена поръчка**

Възложителят прекратява договора за обществена поръчка в предвидените в закон, в договора или в споразумението случаи или когато:

1. е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП;

2. се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата;

3. поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

В случаите по т. 2 и 3 възложителят не дължи обезщетение за претърпените вреди от прекратяването на договора.

**Унищожаеми договори**

Договорите са унищожаеми, когато са сключени:

1. без процедура за възлагане на обществена поръчка въпреки наличието на основание за провеждането й или когато процедурата е проведена без спазване на изискването на чл. 99 от ЗОП;

2. при незаконосъобразно прилагане на основанията на чл. 13 - 15, чл. 79, ал. 1, или чл. 182, ал. 1 от ЗОП;

3. преди влизането в сила на акт на възложителя, издаден във връзка с процедурата, и се установи нарушение, което е засегнало възможността на:

а) заинтересовано лице да подаде оферта;

б) участник да вземе участие при определяне на изпълнител.

**Субсидиарно прилагане**

За всички неуредени въпроси във връзка със сключването, изпълнението и прекратяването на договорите за обществени поръчки се прилагат разпоредбите на Търговския закон и на Закона за задълженията и договорите.